 

**ПОВИК ЗА АПЛИКАЦИИ ЗА ЕРАЗМУС+ ПРОЕКТ**

Во согласност со предвидените активности кои се дел од проектот Акредитиран проект 2023-1-MK01-KA121-VET-000116035 од Еразмус+ програмата, финансиски поддржан од Европската Унија и менаџиран од Националната агенција за европски образовни програми и мобилност, Директорот на СОУ Ѓорче Петров – Прилеп го објавува овој Јавен повик за поднесување апликации за учество на заинтересирани ученици за мобилност во Р. Турција. Можат да аплицираат ученици од трета или четврта година од здравствената струка, профил Гинеколошко – акушерска сестра и Физиотерапевтски техничар.

Избраните ученици ќе реализираат повеќедневна практична настава и размена во Р. Турција во врвната мулти-специјалистичка болница BHT CLINIC Istanbul Tema во Истанбул, која е водечки центар за роботика и вештачка интелигенција во областа на медицината и на универзитетот İstanbul Nişantaşı Üniversitesi, во периодот од 03.03.2024 до 16.03.2024.

Заинтересираните ученици треба да го пополнат формуларот за апликација, кој е достапен на Интернет страната на училиштето, и да ѝ го достават на проф. Неда Ченто најдоцна до 31.01.2024 год.

Сите кандидати ќе бидат повикани на интервју, на датум кој ќе биде објавен дополнително.

На крајот од процесот на селекција ќе бидат избрани 10 ученици од здравствената струка, профил Гинеколошко – акушерска сестра и Физиотерапевтски техничар од трета или четврта година.

**Критериумите за избор ќе бидат следниве:**

- Соодветна мотивација (Зошто јас да го претставувам училиштето во овој проект?) (35 бода)

- Успех и оценки во текот на претходните две односни три години (20 бода)

- Училишни и други награди (10 бода)

- Економско/социјални приоритети (15 бода)

- Лична презентација за време на интервјуто (20 бода)

Во придружба на учениците во Истанбул ќе бидат 2 професори.

За дополнителни информации можете да се обратите кај проектниот координатор проф. Неда Ченто.

Датум: Директор:
23.01.2024 Жанета Видевска

 \_\_\_\_\_\_\_\_\_\_\_\_\_\_\_\_\_\_\_\_\_\_\_